Ցեղասպանագետ Վերժինե Սվազլյանի գրքերն այս համապատկերից դուրս են։ Ճիշտ կլինի ասել` վեր են։ Օրինակ ինչպե՞ս գնահատես նրա եռալեզու աշխատությունը, որը հեղինակը վերնագրել է «Հայոց ցեղասպանություն. Ականատես վերապրողների վկայություններ»։ Հայերեն, անգլերեն, այս տարի նաև թուրքերեն թարգմանված գիրքը Արևմտյան Հայաստանի փրկված կենսագրությունն է` արժեցած հեղինակի կյանքի գրեթե վեց տասնամյակների ջանադրությունը։